Source: http://docplayer.hu/11356533-Vedjegyoltalom-kozossegi-hogyan-szerezzunk-vedjegyoltalmat-kozossegi-vedjegyek-es-vedjegybejelentesek-atalakitasa-utjan-kozossegi-oltalmi-rendszer.html
Timestamp: 2018-05-27 12:28:53
Document Index: 35318710

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

védjegyoltalom Közösségi Hogyan szerezzünk védjegyoltalmat közösségi védjegyek és védjegybejelentések átalakítása útján? Közösségi oltalmi rendszer - PDF
Download "védjegyoltalom Közösségi Hogyan szerezzünk védjegyoltalmat közösségi védjegyek és védjegybejelentések átalakítása útján? Közösségi oltalmi rendszer"
1 Közösségi oltalmi rendszer Közösségi védjegyoltalom Szellemi Tulajdon Nemzeti Hivatala 2011 és védjegybejelentések átalakítása útján? Hogyan szerezzünk védjegyoltalmat közösségi védjegyek
2 Összeállította: dr. Kovács Krisztina, dr. Gonda Imre Sorozatszerkesztő: Bana Zsuzsanna Tipográfia: Plette Péter ISSN ISBN Felelős kiadó: dr. Bendzsel Miklós Szellemi Tulajdon Nemzeti Hivatala Készült az Európai Unió Belső Piaci Harmonizációs Hivatala támogatásával Az e kiadványban szereplő tájékoztatás nem helyettesíti a jogi szakvéleményt. A tájékoztatás az adott témával kapcsolatos alapvető ismeretek biztosítására korlátozódik.
3 Mit jelent az átalakítás? A közösségi védjegy az Európai Unió valamennyi tagállamára kiterjedő, egységes oltalmat biztosít a közösségi védjegyhivatalnál 1 lefolytatott egyetlen lajstromozási eljárás alapján. Az oltalom egységes jellege a közösségi védjegy egyik leglényegesebb előnye: a közösségi védjegy alapján fennálló jog az EU teljes területén érvényes. Éppen ezzel függ össze ugyanakkor, hogy a közösségi védjegyként oltalmazni kívánt megjelölésnek valamennyi tagállamban meg kell felelnie a lajstromozási feltételeknek. Ha például a megjelölés csupán egyetlen tagállamban is azonos egy olyan korábbi védjeggyel vagy hasonló egy olyan korábbi védjegyhez, amelyet az adott tagállamban hasonló árukkal vagy szolgáltatásokkal kapcsolatban más már bejegyeztetett vagy használt, ez a közösségi védjegybejelentés elutasítását eredményezheti nemcsak az adott tagállamra, hanem az EU egészére nézve. A közösségi védjegy bejelentője tehát mindent vagy semmit kap: vagy sikerül az EU teljes területére kiterjedő jogot szereznie, vagy pedig bejelentését az EU valamennyi tagállamára nézve egységesen elutasítják. Figyelembe véve, hogy az EU-nak jelenleg 27 tagállama van, ahol az esetleges korábbi védjegyek vagy más ütköző jogok jogosultjai egy új közösségi védjegy lajstromozása ellen felszólalhatnak, a sikeres lajstromozás esélyei sokszor nehezen számíthatók ki előre. Az oltalom megszerzéséhez hasonlóan a közösségi védjegy átruházására vagy megújítására is csak egységesen, az EU egészére kiterjedően van lehetőség. Az átalakítás révén mód nyílik arra, hogy az elutasított közösségi védjegybejelentést a bejelentő az EU tetszőlegesen kiválasztott tagállamaiban nemzeti védjegybejelentéssé alakítsa át. Így még ha közösségi szinten nem is sikerült oltalmat szereznie a bejelentő felhasználhatja közösségi védjegybejelentését ahhoz, hogy nemzeti szinten, vagyis az EU egyes tagállamaiban folytassa a jogszerzést. A nemzeti védjegybejelentéssé történő átalakításra nemcsak a közösségi védjegybejelentés elutasítása esetén, hanem más körülmények között is lehetőség van akár sikeresen lajstromozott közösségi védjeggyel összefüggésben is. 1 Belső Piaci Harmonizációs Hivatal (védjegyek és formatervezési minták), Alicante, Spanyolország
4 4 Közösségi védjegyrendszer Miért lehet előnyös az átalakítás? Sikertelen közösségi védjegybejelentés esetén az átalakítás legfontosabb előnye az elsőbbség megtartása. Ez azt jelenti, hogy a közösségi védjegybejelentés nemzeti védjegybejelentésekké történő átalakításakor megőrzi azt a napot (általában a közösségi bejelentés benyújtásának napját), amelytől kezdve a bejelentés benyújtásához fűződő kedvező joghatások érvényesülnek. Az átalakítással keletkező nemzeti védjegybejelentések vizsgálatakor tehát ez az időpont lesz irányadó éppúgy, mintha a közösségi védjegybejelentést már eredetileg is az adott tagállam hivatalához nemzeti védjegybejelentésként nyújtották volna be. Például: a bejelentő január 5-én közösségi védjegybejelentést tesz, amit egy korábbi dán védjegybe ütközés miatt elutasítanak. A bejelentő kéri az átalakítást francia, olasz és osztrák nemzeti bejelentéssé. Időközben, március 10-én hasonló megjelölésre és árukra vonatkozó védjegybejelentést nyújtanak be Olaszországban. Ez a bejelentés így nem okoz problémát az átalakítást kérő bejelentőnek, míg a közösségi védjegybejelentés elsőbbségének megtartása nélkül az elutasítást követő közvetlen nemzeti bejelentés esetén az oltalom elutasítását eredményezhetné számára Olaszországban is. Az átalakítás további, gyakorlati jellegű előnye, hogy azt a bejelentő egyetlen kérelemben, egyetlen díj ellenében kérheti a közösségi védjegyhivatalnál, és nem kell valamennyi kiválasztott nemzeti hivatalnál különkülön nemzeti bejelentést benyújtania. A lajstromozott közösségi védjegy jogosultja számára előnyt jelenthet, hogy amennyiben védjegyének oltalma a közösségi védjegyhivatal vagy valamelyik közösségi védjegybíróság döntése alapján olyan okból szűnik meg, amely a döntés szerint csupán az EU bizonyos részén áll fenn (például a védjegy csupán az EU egyik hivatalos nyelvén leíró jellegű), az EU többi tagállama vonatkozásában, amelyekben a szóban forgó ok nem áll fenn, a jogosult kérheti a közösségi védjegy átalakítását nemzeti védjegybejelentéssé. A közösségi védjegy átalakítására akkor is lehetőség van, ha a jogosult nem kívánja a közösségi védjegyet megújítani, mert számára megfelelőbb, ha a védjegy csupán az EU bizonyos tagállamaiban él tovább. A közösségi védjegy átalakításával keletkező nemzeti bejelentések is megőrzik a közösségi védjegy elsőbbségét.
5 Hogyan szerezzünk védjegyoltalmat közösségi védjegyek és védjegybejelentések átalakítása útján? 5 Milyen esetekben van lehetőség átalakításra? A közösségi védjegybejelentés átalakítására a következő esetekben van lehetőség: 1. ha a közösségi védjegybejelentést a közösségi védjegyhivatal elutasította; 2. ha a közösségi védjegybejelentést a bejelentő viszszavonta; 3. ha a közösségi védjegybejelentést visszavontnak kellett tekinteni, vagyis ha a háromnál több áruosztályra vonatkozó bejelentés esetén a további osztályokért fizetendő díjat a meghatározott határidőn belül nem fizették meg, a lajstromozási díjat a megfelelő időben nem fizették meg. A közösségi védjegybejelentés átalakításának feltétele, hogy a bejelentőnek érvényes közösségi védjegybejelentéssel kell rendelkeznie. Ezt azt jelenti, hogy a közösségi bejelentés tekintetében teljesültek a következő követelmények: a bejelentés megfelelt a bejelentési nap elismeréséhez szükséges feltételeknek; a bejelentési díjat a bejelentés beérkezésétől számított egy hónapon belül megfizették. Ha a fenti feltételek nem teljesülnek, a bejelentést a közösségi védjegyhivatal nem tekinti közösségi védjegybejelentésnek, ezért annak alapján átalakításra sincs lehetőség. A közösségi védjegy átalakítására a közösségi védjegyoltalom megszűnése esetén van lehetőség, vagyis ha 1. a közösségi védjegyoltalomról a jogosult lemond; 2. a közösségi védjegyoltalmat a jogosult nem újítja meg; 3. a közösségi védjegyet a közösségi védjegyhivatal vagy valamelyik közösségi védjegybíróság törli; 4. a közösségi védjegyhivatal vagy valamelyik közösségi védjegybíróság a közösségi védjegy oltalmának megszűnését állapítja meg.
6 6 Közösségi védjegyrendszer Milyen esetekben nincs lehetőség átalakításra? A közösségi védjegybejelentés átalakítására nincs lehetőség, ha a bejelentés elutasítására lajstromozott közösségi védjegy alapján tett felszólalás következtében került sor. Ilyenkor ugyanis a közösségi védjegy egységes jellegénél fogva nincs olyan EU-tagállam, amelyre nézve a lajstromozást gátló ok nem áll fenn. Ha a közösségi védjegybejelentés elutasítására nemzeti védjeggyel fennálló ütközés miatt került sor, nincs lehetőség átalakításra annak a tagállamnak a tekintetében, amelyben a felszólalás alapjául szolgáló védjegy oltalom alatt áll. A közösségi védjegy átalakítására a következő két esetben nincs lehetőség. 1. Ha a közösségi védjegy oltalma használat hiánya miatt szűnt meg. Mivel a közösségi védjegy használatára vonatkozó kötelezettség teljesítéséhez elegendő már az is, ha a jogosult a védjegyet az EU-nak csupán egyetlen tagállamában ténylegesen használja, az oltalom használat hiánya miatti megszűnése azt jelenti, hogy a védjegy használatát a jogosult az EU egyetlen tagállamára nézve sem tudta bizonyítani. Ilyenkor nincs olyan tagállam, amelyre nézve az oltalom megszűnésének oka ne állna fenn, ezért a nemzeti védjegybejelentéssé való átalakítás sem lehetséges. 2. Ha a közösségi védjegy törlésére vagy az oltalom megszűnésének megállapítására kerül sor, és a közösségi védjegyhivatal vagy védjegybíróság döntése kifejezetten kimondja, hogy a törlés vagy a megszűnés oka valamely tagállam tekintetében fennáll, a szóban forgó tagállamra nézve az átalakítás nem lehetséges.
7 Hogyan szerezzünk védjegyoltalmat közösségi védjegyek és védjegybejelentések átalakítása útján? 7 Az átalakítás iránti kérelem benyújtása A kérelem benyújtásának módja Az átalakítás iránti kérelmet közvetlenül a közösségi védjegyhivatalhoz kell benyújtani. Feltétlenül javasolt a közösségi védjegyhivatal e célra rendszeresített formanyomtatványának használata, amely megkönnyíti az alaki feltételek teljesítését: a kérelmet a nyomtatványon megjelölt adatok feltüntetése mellett kell benyújtani. A kérelem főbb tartalmi elemei Az átalakítás iránti kérelemben meg kell jelölni azt a tagállamot, illetve azokat a tagállamokat, amelyekben a nemzeti védjegybejelentéssé való átalakítást kérik. Belgium, Hollandia és Luxemburg esetében nemzeti védjegybejelentésen a három ország területén egységes védjegyoltalmat engedélyező Benelux Szellemi Tulajdoni Hivatal előtti bejelentést kell érteni. A kérelem benyújtásának határideje Általában véve az átalakítást az alapul szolgáló ok bekövetkeztétől számított három hónapos határidőn belül kell kérni. A határidő nem hosszabbítható meg. A három hónapos határidő kezdő napja az átalakítás alapjául szolgáló okhoz igazodik. A határidőt az átalakítás egyes eseteiben a következő naptól kell számítani: a közösségi védjegybejelentés elutasítása esetén attól a naptól, amelyen az elutasítás jogerőssé válik, vagyis ha a határozat ellen nem nyújtanak be fellebbezést, a két hónapos fellebbezési határidő lejártának napjától. ha a határozat ellen fellebbezést nyújtanak be, a fellebbezés tárgyában hozott határozat jogerőre emelkedésének napjától; Az átalakítás a közösségi védjegybejelentés vagy védjegy árujegyzékében szereplő áruknak vagy szolgáltatásoknak csupán egy része tekintetében is kérhető. Különösen célszerű lehet az ilyen átalakítás akkor, ha a közösségi védjegybejelentés elutasítására vagy a közösségi védjegy oltalmának megszűnésére részlegesen, vagyis csupán az árujegyzékben felsorolt áruk vagy szolgáltatások meghatározott részével kapcsolatban kerül sor. A részleges átalakítás iránti kérelemben meg kell jelölni azokat az árukat, illetve szolgáltatásokat, amelyekkel kapcsolatban az átalakítást kérik.
8 8 Közösségi védjegyrendszer a közösségi védjegybejelentés visszavontnak tekintése esetén attól a naptól, amelyen a közösségi védjegyhivatal erről szóló értesítését a bejelentőnek kézbesítik; a közösségi védjegybejelentés visszavonása esetén attól a naptól, amelyen a visszavonás beérkezik a közösségi védjegyhivatalhoz; a közösségi védjegyoltalomról történő lemondás esetén attól a naptól, amelyen a lemondást bejegyzik a közösségi védjegylajstromba; a közösségi védjegy megújításának elmaradása esetén a megújítási kérelem benyújtására nyitva álló határidő leteltét követő naptól; a közösségi védjegy törlése vagy az oltalom megszűnésének megállapítása esetén attól a naptól, amelyen a közösségi védjegyhivatal vagy védjegybíróság döntése jogerőssé válik. A kérelem nyelve Ha az átalakítás iránti kérelem közösségi védjegybejelentésre vonatkozik, a kérelmet a közösségi védjegybejelentés benyújtásának nyelvén vagy a bejelentésben megjelölt második nyelven kell benyújtani. Lajstromozott közösségi védjegy átalakítása esetén az átalakítás iránti kérelem a közösségi védjegyhivatal öt hivatalos nyelvének (angol, francia, német, olasz, spanyol) bármelyikén benyújtható. A kérelem díja Az átalakítás iránti kérelemért 200 összegű díjat kell fizetni. Ez a díj nem tartalmazza azokat a nemzeti díjakat, amelyeket a kérelemben megjelölt tagállamok a nemzeti bejelentéssé alakítás kapcsán előírhatnak a kérelmező számára.
9 Hogyan szerezzünk védjegyoltalmat közösségi védjegyek és védjegybejelentések átalakítása útján? 9 Az átalakítás iránti kérelmet a közösségi hivatal mindaddig nem tekinti benyújtottnak, amíg az előírt díjat nem fizették meg. Ez azt jelenti, hogy az átalakítás iránti kérelem díját a kérelem benyújtására rendelkezésre álló három hónapos határidőn belül kell megfizetni. Mi történik az átalakítás iránti kérelem benyújtása után? A közösségi védjegyhivatal az átalakítás iránti kérelmet megvizsgálja abból a szempontból, hogy az megfelel e az irányadó követelményeknek, vagyis az átalakítás az adott esetben lehetséges-e; a kérelmet az előírt határidőn belül nyújtották-e be; a kérelem teljesíti-e az irányadó alaki feltételeket; megfizették-e az előírt díjat. Ha a közösségi védjegyhivatal úgy találja, hogy az átalakításra nincs lehetőség, az átalakítás iránti kérelmet elutasítja. Ha a kérelmet nem az előírt határidőn belül nyújtották be, vagy nem fizették meg az előírt díjat, a kérelmet visszavontnak kell tekinteni. Ha a kérelem nem felel meg az irányadó alaki követelményeknek, a közösségi védjegyhivatal hiánypótlásra hívja fel a kérelmezőt, és ha megfelelő időben nem kerül sor a hiányok pótlására, az átalakítás iránti kérelmet elutasítja. Ha a kérelmet nem a megfelelő nyelven nyújtották be, a közösségi védjegyhivatal azt nem tekinti átalakítás iránti kérelemnek.
10 10 Közösségi védjegyrendszer A tagállamok nemzeti joga az átalakítás iránti kérelem kapcsán az alábbi követelményeket támaszthatja: Ha a kérelem szabályszerű, a közösségi védjegyhivatal az átalakítás iránti kérelmet meghirdeti a Közösségi Védjegyértesítőben, kivéve, ha az átalakítást olyan közösségi védjegybejelentéssel kapcsolatban kérték, amelynek meghirdetésére még nem került sor. Ha az átalakítás iránti kérelem lajstromozott közösségi védjegyre vonatkozik, a közösségi védjegyhivatal az átalakítás iránti kérelmet bejegyzi a közösségi védjegylajstromba. A közösségi védjegyhivatal a szabályszerű átalakítás iránti kérelmet továbbítja a kérelemben megjelölt tagállamok nemzeti hivatalához, és a továbbításról egyidejűleg értesíti a kérelmezőt is. Miután az átalakítás iránti kérelem megérkezett az érintett tagállamok nemzeti hivatalához, a nemzeti hivatalok megindítják a védjegy lajstromozására irányuló nemzeti eljárást. Ennek keretében ellenőrzik, hogy az átalakítás iránti kérelem kapcsán teljesülnek-e azok, a nemzeti jog által támasztott követelmények, amelyeket az adott tagállamban előírnak. nemzeti bejelentési díj megfizetése; a kérelem, valamint mellékletei fordításának benyújtása az adott tagállam hivatalos nyelvén; az adott tagállam területén lévő kézbesítési cím megjelölése; a védjegy ábrázolásának benyújtása meghatározott példányban; ha a tagállam joga szerint a kérelmezőnek a nemzeti hivatal előtti eljáráshoz belföldi képviselőt kell megbíznia, belföldi képviselő megjelölése. Az átalakítással érintett védjegy nemzeti védjegyként történő lajstromozására irányuló eljárást a tagállamok nemzeti joga szabályozza.
11 Hogyan szerezzünk védjegyoltalmat közösségi védjegyek és védjegybejelentések átalakítása útján? 11 Az átalakítás iránti kérelem alapján indult eljárások a Szellemi Tulajdon Nemzeti Hivatala előtt dítását a kérelem beérkezését követő négy hónapon belül kell benyújtani, míg a bejelentési díjat két hónapon belül kell leróni. A védjegyek és a földrajzi árujelzők oltalmáról szóló évi XI. törvény (Vt.) eljárásjogi szempontból különbséget tesz a közösségi védjegybejelentésen és a megszűnt közösségi védjegyen alapuló átalakítás iránti kérelmek között. A kérelmek alaki szempontból történő vizsgálata tekintetében fontos körülmény, hogy magának a kérelemnek, valamint mellékleteinek a forelvégzi a feltétlen kizáró okok tekintetében az érdemi vizsgálatot, kutatási jelentést készít, és meghirdeti a védjegybejelentést. A meghirdetést követően három hónap áll a korábbi jogok jogosultjainak rendelkezésére, hogy felszólalással éljenek az átalakításon alapuló védjegybejelentéssel szemben. Ezt követheti az érdemi döntés meghozatala a kérelem tárgyában, amely alapján a védjegyet lajstromozzák vagy elutasítják. A fentiekben leírtakhoz képest jelentős az eltérés akkor, ha az átalakítás iránti kérelem alapjául egy korábban lajstromozott, majd megszűnt közösségi védjegy szolgál. Az ilyen közösségi védjegy oltalma korábban Magyarország tekintetében is fennállt, ennek megfelelően azt a feltétlen kizáró okok tekintetében a Magyarországon érvényes kizáró okokra nézve is megvizsgálták már érdemben, továbbá a közösségi védjegyhivatalnál Ha az átalakítási kérelem közösségi védjegybejelentésen alapul, az eljárás a bejelentési nap, illetve az elsőbbség elismerésétől eltekintve hasonlóan zajlik, mint a nemzeti úton benyújtott védjegybejelentés alapján indult eljárás. A Szellemi Tulajdon Nemzeti Hivatala megvizsgálja azt alaki szempontból, majd
12 12 Közösségi védjegyrendszer már azt meghirdették, így felszólalás benyújtására is volt mód. Ezért az átalakítás iránti kérelmet a Szellemi Tulajdon Nemzeti Hivatala csak alaki szempontból vizsgálja meg (azaz, hogy megfizették-e a bejelentési díjat, és benyújtották-e az átalakítás iránti kérelem magyar nyelvű fordítását és annak mellékleteit), és ha az a feltételeknek megfelel, a további vizsgálatok mellőzésével a megjelölést védjegyként lajstromozza. Az átalakítás iránti kérelem díjának összege a Szellemi Tulajdon Nemzeti Hivatalahoz közvetlenül benyújtott nemzeti védjegybejelentés díjához képest csökkentett mértékű. Mindezen felül az átalakítás díja eltérő attól függően, hogy közösségi védjegybejelentés vagy közösségi védjegy átalakítását kérik-e: a korábban lajstromozott, majd megszűnt közösségi védjegyen alapuló átalakítás esetében a díj kedvezőbb. 2 Az átalakítás joghatásai Az átalakítás révén a közösségi védjegybejelentés vagy a közösségi védjegy az átalakítás iránti kérelemben megjelölt tagállamokban azonos tárgyú nemzeti védjegybejelentéssé alakul át. Az így keletkező nemzeti bejelentések megőrzik a közösségi bejelentés vagy védjegy bejelentési napját, illetve ha a közösségi bejelentésben elsőbbséget érvényesítettek az igényelt elsőbbségi napot. Ha az átalakítás alapjául szolgáló közösségi védjegybejelentés vagy védjegy kapcsán szenioritást 3 érvényesítettek, az átalakítással keletkező nemzeti bejelentések a szenioritást is megőrzik. 2 Az átalakítás pontos díjtételei megtalálhatók a hatályos díjrendeletben, amely hozzáférhető a honlapon. 3 A szenioritásról a közösségi védjegyről szóló 207/2009EK tanácsi rendelet 34. és 35. cikke rendelkezik.
13 Hogyan szerezzünk védjegyoltalmat közösségi védjegyek és védjegybejelentések átalakítása útján? 13 Ha az átalakítással keletkező nemzeti bejelentések alapján a védjegyet a kérelemben megjelölt tagállamok ban lajstromozzák, a kérelmező az egységes jellegű közösségi védjegy helyett azonos tárgyú nemzeti védjegyek csokrával, vagyis különálló nemzeti védjegyekkel fog rendelkezni azokban a tagállamokban, amelyekre nézve az átalakítást kérte. Nemzetközi védjegybejelentés vagy nemzetközi lajstromozás átalakítása Az Európai Közösség (EK) október 1-jével csatlakozott a védjegyek nemzetközi lajstromozásáról szóló Madridi Megállapodáshoz kapcsolódó Jegyzőkönyvhöz. Amióta az EK is az ún. madridi rendszer részese, közösségi védjegy igénylésére a Szellemi Tulajdon Világszervezetének (WIPO) Nemzetközi Irodájához címzett nemzetközi bejelentés benyújtásával is lehetőség van. A nemzetközi bejelentésben a madridi rendszer más tagországai mellett az EK is megjelölhető, illetve kérni lehet a nemzetközi lajstromozás utólagos kiterjesztését az EU területére. Az EU valamennyi tagállamában érvényes közösségi védjegyet tehát nemzetközi úton is lehet szerezni. belül elutasítja, a védjegy oltalma az EU egész területén meghiúsul kivéve, ha a bejelentő él az átalakítás lehetőségével. Az EK-t megjelölő nemzetközi bejelentés átalakítására három különböző módon is lehetőség van: 1. átalakítás nemzeti védjegybejelentésé az EU egy vagy több tagállamában; 2. átalakítás a Madridi Megállapodás vagy Jegyzőkönyv valamely tagállamára kiterjedő egy vagy több utólagos kiterjesztéssé (ún. opting-back ) erre olyan EU-tagállamok esetében van lehetőség, amelyek az EK-t megjelölő nemzetközi bejelentés benyújtásakor a madridi rendszer részesei voltak akár a megállapodás, akár a jegyzőkönyv alapján; 4 ilyenkor a közösségi védjegyhivatal az átalakítás iránti kérelmet a WIPO Nemzetközi Irodájához továbbítja; A közösségi védjegy egységes jellegéből fakadó esetleges hátrányok természetesen a nemzetközi úton tett közösségi védjegybejelentés, illetve az EU területére kiterjedő nemzetközi lajstromozás kapcsán is érvényesülnek. Ha például a közösségi védjegyhivatal a nemzetközi védjegybejelentésben az EK tekintetében igényelt oltalom engedélyezését a megfelelő határidőn 4 Málta kivételével valamennyi tagállam.
14 14 Közösségi védjegyrendszer 3. a fenti két megoldás kombinációja, vagyis nemzeti bejelentéssé való átalakítás egyes EU-tagállamok, míg utólagos kiterjesztéssé való átalakítás más tagállamok esetében. Az EK-t megjelölő nemzetközi bejelentés átalakítása lehetséges, ha az EK (azaz a közösségi védjegyhivatal) a védjegy oltalmát véglegesen elutasította. Az átalakítás iránti kérelem benyújtásához a közösségi védjegyhivatal nemzetközi bejelentések vagy lajstromozások esetére rendszeresített külön formanyomtatványa áll rendelkezésre. A kérelemben meg kell jelölni, hogy az átalakítás fenti módjai közül melyiket kérik. A kérelmet a nemzetközi bejelentés benyújtásának nyelvén vagy a Közösség tekintetében megjelölt második nyelven kell benyújtani. Az EK területére kiterjedő nemzetközi lajtromozás átalakítására akkor van lehetőség, ha a védjegy oltalma az EU területén megszűnt, vagyis ha a közösségi védjegyhivatal vagy valamelyik közösségi védjegybíróság az EK-ra kiterjedő hatállyal a védjegyet törölte, vagy az oltalom megszűnését állapította meg; ha az EK-ra kiterjedő oltalomról a jogosult lemondott; ha a nemzetközi lajstromozás oltalmát az EK tekintetében nem újították meg.
15 Hogyan szerezzünk védjegyoltalmat közösségi védjegyek és védjegybejelentések átalakítása útján? 15 Praktikus megfontolások az átalakítás iránti kérelem benyújtása előtt Akár közösségi védjegybejelentés, akár lajstromozott közösségi védjegy kapcsán merül fel az átalakítás lehetősége, a kérelmezőnek az átalakítás iránti kérelem benyújtása előtt célszerű végiggondolnia, hogy az oltalom megszerzése vagy megújítása számára milyen földrajzi területen szükséges. Ennek mérlegelésekor célszerű figyelembe venni a nemzeti védjegybejelentésekké való átalakítás várható költségeit ideértve a nemzeti hivatalok előtti képviseleti vagy fordítási követelmények teljesítésének költségeit is. Érdemes szem előtt tartani, hogy az átalakítás iránti kérelemért fizetendő 200 összegű díj nem tartalmazza a nemzeti hivatalok által megindított lajstromozási eljárások költségeit. Lényeges továbbá, hogy az átalakítás előnyei csupán azoknak a tagállamoknak a tekintetében élvezhetők, amelyeket a kérelmező az átalakítás iránti kérelemben megjelöl utólag ugyanis nincs lehetőség az átalakítást további tagállamokra nézve is kérni. Másfelől viszont ha a kérelmező az átalakítás iránti kérelem benyújtása után észleli, hogy valamilyen okból szerencsésebb lett volna átalakítás helyett egy vagy több tagállamban közvetlenül nemzeti bejelentést tennie, az átalakítás díja nem igényelhető vissza, és az a kérelmező számára elvész. Mindezekre tekintettel javasolt, hogy a kérelmező az átalakítás iránti kérelem benyújtása előtt megfelelő figyelmet fordítson a következő szempontokra. Az EU tagállamai közül mely országokban kíván feltétlenül védjeggyel rendelkezni? A célzott tagállamokban milyen korábbi, azonos vagy hasonló, védjegykutatással feltárható ütköző védjegyekkel kell számolni? A célzott tagállamok jogszabályai milyen követelményeket támasztanak a nemzeti lajstromozási eljárás során? Ezen belül: írnak-e elő az átalakítással keletkező nemzeti bejelentésért díjat, és ha igen, milyen összegben; előírják-e belföldi képviselő igénybevételét?
16 16 Közösségi védjegyrendszer Ha az adott tagállam nemzeti hivatala előtti lajstromozási eljárás során komplikációk merülnének fel (pl. felszólalást nyújtanak be), készen áll-e ezek kezelésére a kérelmező? Nemzetközi bejelentés vagy lajstromozás átalakításakor az egyes célzott tagállamok kapcsán milyen érvek szólnak az átalakítás egyes módjai mellett, illetve ellen? Irányadó jogszabályok A Tanács 207/2009/EK rendelete a közösségi védjegyről: cikk A Bizottság 2868/95/EK rendelete a közösségi védjegyről szóló 40/94/EK rendelet végrehajtásáról: szabály A fentiekhez hasonló szempontok mérlegelésében és a kérelem benyújtásában is segítséget jelenthet a nemzetközi védjegyjogban jártas szakértő (ügyvéd vagy szabadalmi ügyvivő) közreműködése. Az átalakítás iránti kérelem benyújtása előtt felmerülő kérdés jellegétől függően az is javasolható, hogy a kérelmező a Szellemi Tulajdon Nemzeti Hivatala Ügyfélszolgálatának, Iparjogvédelmi Jogi Osztályának vagy Nemzetközi Védjegy Osztályának ügyintézőihez forduljon tájékoztatásért. A védjegykutatás tekintetében több hasznos szolgáltatást nyújt a Szellemi Tulajdon Nemzeti Hivatala, amelyek közül meg kell említeni a Magyarország tekintetében érvényes korábbi védjegyjogok feltárását célzó egyszerűsített védjegyszűrést, valamint a védjegykutatást, továbbá a regionális jellegű, kilenc európai ország területére kiterjedő CETMOS védjegykutatási szolgáltatást. 5 5 További részletes információkért kérjük, forduljon a Szellemi Tulajdon Nemzeti Hivatala Ügyfélszolgálatához, vagy keresse fel a illetve a www. cetmos.eu honlapot.
17 Hogyan szerezzünk védjegyoltalmat közösségi védjegyek és védjegybejelentések átalakítása útján? 17
18 A közösségi védjegyek kutatása A CTM-online adatbázis a közösségi védjegyrendszer indulásától tartalmazza a közösségi védjegybejelentések és a lajstromozott védjegyek adatait. Az adatbázis a BPHH honlapján (http://oami.europa.eu) keresztül a Databases (Adatbázisok) menüpont alatt érhető el. A keresés és a megjelenítés nyelve öt angol, francia, német, olasz, spanyol közül választható ki. Az adatbázis használatát és a kutatási példákat Közösségi oltalmi rendszer sorozatunk CTM-online adatbázis című kiadványa mutatja be részletesen. Keresőfelület A megjelenített találat részlete
20 További információk Szellemi Tulajdon Nemzeti Hivatala Ügyfélszolgálat 1054 Budapest, Akadémia u. 21. Telefon: (1) Fax: (1) Ingyenesen hívható vonal: 06 (80) web: Az Európai Unió Belső Piaci Harmonizációs Hivatala (védjegyek és formatervezési minták) Avenida de Europa, 4 E Alicante SPAIN Telefon: Fax: web: